વડાલીમાં મંગળવારે રાત્રે એક પરિણીતાને ફોન કરવાની બાબતમાં બે જૂથો વચ્ચે મામલો બિચકતા જૂથ અથડામણ સર્જાઇ હતી. જેમાં લઘુમતિ સમાજના તેમજ સગર સમાજના ટોળા સામસામે આવી જતા અને પથ્થરમારો કરતા તંગદિલી ભર્યો માહોલ સર્જાયો હતો અથડામણની પોલીસને જાણ થતાં પોલીસ ઘટના સ્થળે પહોંચી ટોળાને વિખેરવાનો પ્રયાસ કરતાં બે પોલીસકર્મીને પણ ઇજાઓ પહોંચી હતી. આ બાબતે પોલીસે બંને જૂથના ટોળા સામે રાયોટીંગનો ગુનો નોધી ૧૨ શખ્સનોની અટકાયત કરી હતી. મંગળવારે રાત્રે વડાલીમાં રહેતા કાલુભાઇ ઇશ્વરભાઇ પથાવત, રમેશભાઇ બાબુભાઇ ભુરા, અજયકુમાર રામાભાઇ મહેતા, રોહિત નારણભાઇ પથાવત અને મુકેશભાઇ રમણભાઇ મહેતા ત્રણ બાઇકો લઇને વિનાયક હોટલ પર જમવા માટે ગયા હતા.